હિંમતનગરની નવી જિલ્લા પંચાયત ખાતે ઓફીસ ધરાવતા અને કોન્ટ્રાકટરનો વ્યવસાય કરતા એક કોન્ટ્રાકટર પાસેથી બીએમ ડબલ્યુ ગાડી વેચાણ રાખી વિજાપુરના શખ્સે ખોટા વાયદા બતાવી નાણાંની રકમની ચૂકવણી કરવાના બદલે છેતરપિંડી અને વિશ્વાસઘાત કરતા હિંમતનગર ગ્રામ્ય પોલીસ મથકમાં કોન્ટ્રાકટરે વિજાપુરના શખ્સ વિરૂધ્ધ પોલીસ ફરિયાદ નોંધાવતા પોલીસે ગુનો નોંધી તપાસના ચક્રો ગતિમાન કર્યા છે. આ અંગે પ્રાપ્ત વિગત અનુસાર હિંમતનગરના મહાવીરનગરમાં રહેતા હરેશભાઇ પુંજાભાઇ પટેલ કોન્ટ્રાકટરનો વ્યવસાય કરે છે અને નવી જિલ્લા પંચાયત ખાતે આવેલ જાસ્મીન કોમ્પલેક્ષમાં ઓફીસ ધરાવે છે.